open-index/open-wikipedia-markdown huggingface dataset:
চুয়াডাঙ্গা সরকারি কলেজ

**চুয়াডাঙ্গা সরকারি কলেজ** বাংলাদেশের চুয়াডাঙ্গা জেলার একটি ঐতিহ্যবাহী শিক্ষাপ্রতিষ্ঠান। এটি চুয়াডাঙ্গা শহরে অবস্থিত। কলেজটি বাংলাদেশ জাতীয় বিশ্ববিদ্যালয়ের অধিভুক্ত এবং বাংলাদেশের সরকারি ৩০ টি কলেজের মধ্যে অন্যতম। ১৯৬২ সালের ১ আগস্ট এটি প্রতিষ্ঠিত হয়।

## প্রতিষ্ঠার ইতিহাস
বাংলাদেশের দক্ষিণ পশ্চিমাঞ্চলের সীমান্তবর্তী জেলা চুয়াডাঙ্গার প্রাণকেন্দ্রে ছায়া ঢাকা, পাখি ডাকা, শান্ত পরিবেশে চুয়াডাঙ্গা সরকারি কলেজ অবস্থিত। ১৯৬২ সালের ১ আগস্ট উদীয়মান মুষ্টিমেয় শিক্ষক, ছাত্র-ছাত্রী ও উৎসাহী জনগণের সহায়তায় চুয়াডাঙ্গা কলেজ প্রতিষ্ঠিত হয়। প্রথম অবস্থায় চুয়াডাঙ্গার ভি.জে. উচ্চ বিদ্যালয়ে উচ্চ মাধ্যমিক পর্যায়ের মানবিক ও বাণিজ্য শাখায় ২২ জন ছাত্র-ছাত্রী নিয়ে কলেজের কার্যক্রম শুরু হয়। ১৯৬৪ সালে কলা ও বাণিজ্য শাখায় স্নাতক কোর্স চালু করা হয়। বিজ্ঞান শাখায় ১৯৬৫ সালে উচ্চ মাধ্যমিক ও ১৯৬৮ সালে স্নাতক কোর্স চালু হয়। ১৯৭৯ সালের ৭মে কলেজটি জাতীয়করণ হয়। অত্র কলেজে ২০০৪-০৫ শিক্ষাবর্ষ থেকে অনার্স ও ২০১৪ সালে মাস্টার্স কোর্স চালু হয়।

চুয়াডাঙ্গা সরকারি কলেজ প্রায় ১৮ একর জমির উপর প্রতিষ্ঠিত। কলেজের বর্তমান ছাত্র-ছাত্রীর সংখ্যা ২২,৭৫৩ জন কলেজটিতে ৮টি ভবন এবং বিভিন্ন বিভাগের জন্য ভিন্ন ভিন্ন আধুনিক
কম্পিউটার ল্যাব আছে। এছাড়াও প্রতিটি বিভাগের জন্য আলাদা আলাদা আধুনিক গ্রন্থাগার আছে। দৃষ্টিনন্দন একটি সুবিশাল খেলার মাঠ ও একটি সুন্দর পুকুর আছে। ১টি চারতলা ছাত্র হোস্টেল ও একটি পাঁচতলা ছাত্রী হোস্টেল আছে। ছেলে হোস্টেলে প্রায় ১০০ জন ছাত্র থাকে। কলেজ চত্বরে চুয়াডাঙ্গার কেন্দ্রীয় শহীদ মিনার অবস্থিত।

পাঠগ্রহণের পাশাপাশি শিক্ষার্থীরা বিএনসিসি, রোভার স্কাউট এবং রেড ক্রিসেন্ট এর মত সমাজসেবামূলক কাজের সাথে সম্পৃক্ত। তাছাড়া এ প্রতিষ্ঠানের শিক্ষার্থীরা নিয়মিতভাবে স্থানীয় ও জাতীয় পর্যায়ে খেলাধুলা ও সাংস্কৃতি অনুষ্ঠানে অংশগ্রহণ করে থাকে। প্রতিষ্ঠানটি থেকে প্রতি বছর হাজার হাজার শিক্ষার্থী উচ্চ শিক্ষা গ্রহণ করে নিজেদের সুনাগরিক হিসেবে প্রতিষ্ঠিত করছে। প্রতিদিন এ কলেজের সবুজ চত্বর হাজার হাজার শিক্ষার্থীর কলতানে মুখরিত হয়ে ওঠে।

## ক্যাম্পাস
গাছপালার ছায়া বেষ্টিত মনোরম পরিবেশে ছাত্র-ছাত্রীদের কোলাহলে প্রায় ১৮ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত। কলেজে রয়েছে আটটি ভবন। 

## জমির পরিমাণ
চুয়াডাঙ্গা সরকারি কলেজের মোট জমির পরিমাণ ১৮ একর।

## মোট ছাত্র-ছাত্রীর সংখ্যা
চুয়াডাঙ্গা সরকারি কলেজর মোট ছাত্র-ছাত্রীর সংখ্যা ১২,৫৮৬ জন।

## মোট শিক্ষক সংখ্যা
৭৪ জন শিক্ষক দ্বারা চুয়াডাঙ্গা সরকারি কলেজের কৃষিশিক্ষা, কম্পিউটারশিক্ষা, উদ্ভিদবিদ্যা, প্রাণিবিদ্যা, রসায়ন,	বাংলা, ইংরেজি, অর্থনীতি, রাষ্ট্রবিজ্ঞান, দর্শন, ইসলামের ইতিহাস ও সংস্কৃতি, ইতিহাস, ব্যবস্থাপনা ও হিসাববিজ্ঞান, বাংলা, অর্থনীতি, রাষ্ট্রবিজ্ঞান, ইসলামের ইতিহাস ও সংস্কৃতি ও হিসাববিজ্ঞান ক্লাস সমূহ পরিচালনা করা হয়।

## স্বেচ্ছাসেবক সংগঠনসমূহ
বিএনসিসি, রোভার, রেডক্রিসেন্ট, টিটিএইচ।

## উল্লেখযোগ্য শিক্ষক
* আবু জাফর (গীতিকার)
* এমাজউদ্দিন আহমদ

## প্রাক্তন কৃতি শিক্ষার্থী
* শামসুজ্জামান দুদু
* সহিদুল ইসলাম বিশ্বাস

## তথ্যসূত্র

বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:চুয়াডাঙ্গা জেলার মহাবিদ্যালয়
বিষয়শ্রেণী:১৯৬২-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৯৬২-এ পূর্ব পাকিস্তানে প্রতিষ্ঠিত
কলেজ
উকবা ইবনে নাফি

[থাম্ব|200px|ডান|উকবা ইবনে নাফি কর্তৃক প্রতিষ্ঠিত [কাইরুয়ান জামে মসজিদ, কাইরুয়ান, তিউনিসিয়া]]
**উকবা ইবনে নাফি** (, ৬২২–৬৮৩) ছিলেন উমাইয়া খলিফা প্রথম মুয়াবিয়া ও প্রথম ইয়াজিদের শাসনামলের একজন আরব সেনাপতি। তিনি মুসলিমদের মাগরেব বিজয়ের সূচনা করেন।

উকবা ছিলেন আমর ইবনুল আসের ভ্রাতুষ্পুত্র। মতান্তরে তিনি আমর ইবনুল আসের খালাতো ভাই হন। আরেক মতানুসারে তিনি আমর ইবনুল আসের বৈপিত্রেয় ভাই হন। কুরাইশ বংশের বনু ফিহরি শাখার সাথে সম্পর্কিত হওয়ার কারণে তাকে অনেক সময় **আল-ফিহরি** পদবী দ্বারা সম্বোধন করা হয়। তার বংশধরদেরকে উকবি বা ফিহরি বলা হত। তিনি তিউনিসিয়ার কাইরুয়ান শহরের প্রতিষ্ঠাতা।

## জীবনী
উকবা ৬২২ সালে জন্মগ্রহণ করেন। রাশিদুন খিলাফতের একজন সেনাপতি হিসাবে উকবা আমর ইবনে আল-আসের সাথে উত্তর আফ্রিকার শহরগুলি দখলের সময় বার্কা থেকে শুরু করে ৬৪৪ সালে ত্রিপোলিতানিয়ায় অগ্রসর হন। ৬৪২ বা ৬৪৩ খ্রিষ্টাব্দে সাইরেনাইকা জয় করার পর, আমর ইবনে আল-আস বার্বার গোত্রের জন্য ১৩,০০০ দিনার জিজিয়া ধার্য করেন। প্রথম ফিতনা এবং ৬৬১ সালে প্রথম মুয়াবিয়া কর্তৃক উমাইয়া খিলাফত প্রতিষ্ঠার পর মাগরেবের দ্বিতীয় আক্রমণ শুরু হয়। উকবার নেতৃত্বে ১০,০০০ মুসলমান এবং হাজার হাজার লোকের একটি সেনাবাহিনী দামেস্ক থেকে রওনা হয় এবং বাইজেন্টাইন আফ্রিকার দিকে অগ্রসর হয়।

৬৭০ সালে তিনি কমান্ডার হিসেবে তিনি একটি বাহিনীর নেতৃত্ব দেন। এই বাহিনী মিশরীয় মরুভূমি অতিক্রম করে এবং যাত্রাপথে নিয়মিত বিরতিতে সামরিক ছাউনি স্থাপন করে। বর্তমান তিউনিসিয়ায় তিনি বর্তমান তিউনিস থেকে ১৬০কিমি দক্ষিণে কাইরুয়ান শহর স্থাপন করেন। এই শহর পরবর্তীতে তার সামরিক কর্মকাণ্ডের ঘাঁটি হিসেবে ব্যবহৃত হয়েছে।

৬৮৩ সালে বিসক্রার নিকটে বার্বা‌র খ্রিষ্টান রাজা কুসাইলার দ্বারা উকবা ইবনে নাফি আক্রান্ত ও নিহত হন। তার সেনাবাহিনী কাইরুয়ান ত্যাগ করে বারকায় পিছু হটে তবে ৬৮৮ সালে শহরটি পুনরায় অধিকার করা হয়।

## আরও দেখুন
* ইসলামের প্রসার

## আরও পড়ুন

## তথ্যসূত্র

## বহিঃসংযোগ
* Edward Gibbon, ''History of the Decline and Fall of the Roman Empire'' Chapter 51
*
*

বিষয়শ্রেণী:৬২২-এ জন্ম
বিষয়শ্রেণী:৬৮৩-এ মৃত্যু
বিষয়শ্রেণী:উত্তর আফ্রিকার ইতিহাস
বিষয়শ্রেণী:উমাইয়া সেনাপতি
বিষয়শ্রেণী:আরব সেনাপতি
বিষয়শ্রেণী:উমাইয়া গভর্নর
বিষয়শ্রেণী:৭ম শতাব্দীর আরব ব্যক্তি
বিষয়শ্রেণী:ইফ্রিকিয়ার উমাইয়া গভর্নর
বিষয়শ্রেণী:যুদ্ধে নিহত মধ্যযুগীয় আরব
বিষয়শ্রেণী:নগর প্রতিষ্ঠাতা
হাবীবুল্লাহ্‌ বাহার কলেজ

**হাবীবুল্লাহ্‌ বাহার কলেজ** ঢাকার শান্তিনগরে অবস্থিত একটি বেসরকারী স্নাতক কলেজ। সাবেক পূর্ব পাকিস্তানের স্বাস্থ্য মন্ত্রী মরহুম হাবিবুল্লাহ্‌ বাহার সাহেবের স্ত্রী আনোয়ারা বাহার চৌধুরী এই কলেজটির প্রতিষ্ঠাতা। বর্তমানে এই কলেজে উচ্চ-মাধ্যমিক (বিজ্ঞান, মানবিক, ও ব্যবসায় শিক্ষা), স্নাতক (পাস) কোর্স ও ২৩ টি বিষয়ে স্নাতক (সম্মান) এবং ৯টি বিষয়ে স্নাতকোত্তর কোর্স এবং কম্পিউটার বিজ্ঞান ও প্রকৌশল সহ মোট ৪টি বিষয়ে প্রফেশনাল সম্মান কোর্স চালু আছে। কলেজটি জাতীয় বিশ্ববিদ্যালয় অধিভুক্ত।

## ইতিহাস
আনোয়ারা বাহার চৌধুরী ১৯৬৯ সালে কলেজটি প্রতিষ্ঠা করেন। তিনি সাবেক পূর্ব পাকিস্তানের স্বাস্থ্য মন্ত্রী হাবীবুল্লাহ বাহারের স্ত্রী।

## অবকাঠামো
কলেজটি এক একর ভূমির উপর অবস্থিত। বর্তমানে এখানে একটি ১২ তলা ভবন, একটি ৮ তলা ভবন, দুইটি পাঁচ তলা ভবন ও একটি ২ তলা ভবন রয়েছে। রয়েছে একটি বৃহৎ পুকুর। প্রায় ১৭,০০০ বইয়ে সমৃদ্ধ লাইব্রেরি রয়েছে। রয়েছে সেমিনার কক্ষ, ক্যান্টিন। ১২ তলা ও ৮ তলা ভবনে রয়েছে পৃথক লিফট। কলেজের সামনের দিকে একটি খেলার মাঠ ও একটি টেনিস কোর্ট আছে।

## অনুষদ ও বিভাগসমূহ
হাবীবুল্লাহ বাহার কলেজের অনুষদ ও বিভাগসমূহ:

### কলা অনুষদ
* বাংলা বিভাগ
* ইংরেজি বিভাগ
* ইতিহাস বিভাগ
* ইসলামের ইতিহাস ও সংস্কৃতি বিভাগ
* দর্শন বিভাগ
* গ্রন্থাগার ও তথ্যবিজ্ঞান বিভাগ বিভাগ

### সমাজবিজ্ঞান অনুষদ
* অর্থনীতি বিভাগ
* রাষ্ট্রবিজ্ঞান বিভাগ
* সমাজ বিজ্ঞান বিভাগ
* সমাজ কর্ম বিভাগ
* গার্হস্থ্য অর্থনীতি বিভাগ

### ব্যবসায় শিক্ষা অনুষদ
* হিসাববিজ্ঞান বিভাগ
* মার্কেটিং বিভাগ
* ব্যবস্থাপনা বিভাগ
* অর্থসংস্থান ও ব্যাংকিং বিভাগ
* ব্যবসা প্রশাসনে ব্যাচলর (পেশাদার)
* পর্যটন ও আতিথেয়তা ব্যবস্থাপনা বিবিএ (পেশাদার)

### বিজ্ঞান অনুষদ
* পদার্থ বিভাগ
* রসায়ন বিভাগ
* গণিত বিভাগ 
* পরিসংখ্যান বিভাগ
* প্রাণীবিদ্যা বিভাগ
* উদ্ভিদবিজ্ঞান বিভাগ
* মনোবিজ্ঞান বিভাগ
* প্রাণরসায়ন ও আণবিক জীববিজ্ঞান বিভাগ

### প্রযুক্তি ও প্রকৌশল অনুষদ
* কম্পিউটার বিজ্ঞান ও প্রকৌশল বিভাগ

### মিডিয়া অধ্যয়ন অনুষদ
* থিয়েটার ও মিডিয়া অধ্যয়ন

## শিক্ষা কার্যক্রম
বর্তমানে কলেজটিতে জাতীয় বিশ্ববিদ্যালয়ের অধীনে সম্পূর্ণ (২০১৩-১৪) নতুন সিলেবাসের মাধ্যমে চার (৪) বছর মেয়াদী স্নাতক(সম্মান) ও এক (১) বছর মেয়াদী স্নাতকোত্তর কোর্স চালু রয়েছে। এছাড়াও তিন (৩) বছর মেয়াদী স্নাতক (পাস) কোর্স এবং চার (৪) বছর মেয়াদি স্নাতক (সম্মান) প্রফেশনাল কোর্স রয়েছে।

এছাড়া বিজ্ঞান, মানবিক ও ব্যবসায় বিভাগে উচ্চ মাধ্যমিক কোর্সও চালু রয়েছে।

## তথ্যসূত্র

## বহিঃসংযোগ

* কলেজের প্রাতিষ্ঠানিক ওয়েবসাইট

বিষয়শ্রেণী:ঢাকা জেলার মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:১৯৬৯-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:ঢাকার বিশ্ববিদ্যালয় ও মহাবিদ্যালয়
পেশাওয়ারের যুদ্ধ (১০০১)

**পেশাওয়ারের যুদ্ধ** ১০০১ সালের ২৭ নভেম্বর পেশাওয়ারের নিকটে সুলতান মাহমুদ গজনভি ও জয়পালের বাহিনীর মধ্যে সংঘটিত হয়। যুদ্ধে জয়পাল পরাজিত ও বন্দী হন। পরে তিনি অপমানিত বোধ করে চিতার আগুনে ঝাপ দিয়ে আত্মহত্যা করেন। এই বিজয় ছিল সুলতান মাহমুদের অন্যতম প্রধান বিজয়।

## পটভূমি
সবুক্তগিন কান্দাহার জয় করার পর হিন্দু শাহি রাজ্যের সাথে তার লড়াই হয়। হিন্দু শাহি শাসক জয়পাল সবুক্তগিনকে আক্রমণ করার পর পরাজিত হন। পরবর্তীতে তিনি ১,০০,০০০ সৈনিকের বাহিনী নিয়ে পুনরায় আক্রমণ করেন কিন্তু পরাজিত হন।  লাগমান বিধ্বস্ত হয় এবং কাবুল ও জালালাবাদ গজনভিদের অধিকারে আসে। ৯৯৭ সালে মাহমুদ গজনভি সিংহাসনে বসেন। ১০০১ সালে তিনি ১৫,০০০ অশ্বারোহী এবং আফগান ও গাজিদের বড় সেনাদল নিয়ে পেশাওয়ার পৌছান।

## যুদ্ধ
আল-উতবি রচিত *[[তারিখ ইয়ামিনি]]* গ্রন্থে গজনভি ও শাহি রাজ্যের লড়াইয়ের বিবরণ রয়েছে। আল-উতবির মতে মাহমুদ পেশাওয়ারে পৌছার পর শহরের বাইরে তাবু স্থাপন করেন। অতিরিক্ত সৈনিকের অপেক্ষায় জয়পাল আক্রমণে দেরি করছিলেন। এরপর মাহমুদ আক্রমণের সিদ্ধান্ত নেন। জয়পাল তার অশ্বারোহী ও হস্তীবাহিনীকে আক্রমণের জন্য পরিচালনা করেন কিন্তু তার বাহিনী পরাজিত হয়। জয়পাল সপরিবারে বন্দী হন।

## পরবর্তী অবস্থা
বড় অঙ্কের মুক্তিপণের বিনিময়ে জয়পালের পরিবারের সদস্যদের ছেড়ে দেয়া হয়। কিন্তু পরাজয়ের কারণে জয়পাল অপমানিত বোধ করে এবং চিতার আগুনে ঝাপ দিয়ে আত্মহত্যা করেন।

পরবর্তীতে মাহমুদ সিন্ধু অঞ্চল জয় করেন এবং ১০০৯ সালে জয়পালের পুত্র আনন্দপালকে যুদ্ধে পরাজিত করেন। এরপর তিনি লাহোর ও মুলতান জয় করেন।

## আরও দেখুন
* পেশাওয়ারের ইতিহাস

## তথ্যসূত্র

বিষয়শ্রেণী:১০০১-এ এশিয়া
বিষয়শ্রেণী:গজনভি সাম্রাজ্য জড়িত লড়াই
বিষয়শ্রেণী:১০০১-এর সংঘর্ষ
বিষয়শ্রেণী:মধ্যযুগের ভারত
বিষয়শ্রেণী:পেশাওয়ারের ইতিহাস
বিষয়শ্রেণী:কাবুল শাহি
বিষয়শ্রেণী:মধ্যযুগীয় হিন্দুধর্ম
বিষয়শ্রেণী:মধ্যযুগীয় ভারত
সুলতান খান (সংগীতশিল্পী)

উস্তাদ **সুলতান খান** (১৫ই এপ্রিল, ১৯৪০ - ২৭শে নভেম্বর, ২০১১) একজন ভারতীয় সারেঙ্গি বাদক এবং ইন্দোর ঘরানার অন্তর্গত শাস্ত্রীয় গায়ক। তিনি ছিলেন জাকির হুসেইন এবং বিল লাসওয়েলের সাথে একজন ভারতীয় তবলা বীট বিজ্ঞান একীকরণ গোষ্ঠীর সদস্য। ২০১০ সালে, সুলতান খানকে ভারতের তৃতীয় সর্বোচ্চ বেসামরিক পদ্মভূষণ সম্মানে ভূষিত করা হয়।

## প্রারম্ভিক জীবন
সুলতান খান রাজস্থানের যোধপুরে জন্মগ্রহণ করেন। এটি ব্রিটিশ ভারতের সময়কালে ভারতীয় সাম্রাজ্যের একটি অংশ ছিল। তিনি তার পিতা উস্তাদ গুলাব খানের কাছ থেকে সারেঙ্গি বাজানো শিখে ছিলেন।

## কর্মজীবন
তিনি মাত্র ২০ বছর বয়সে গুজরাটের রেডিও স্টেশন "রাজকোটে" তার কর্মজীবন শুরু করেন। অত্যন্ত আনন্দের সাথে "রাজকোটে" আট বছর অতিবাহিত করার পর, লতা মঙ্গেশকরের রাজকোট সফরকালে তিনি তার সাথে বাজানোর একটি সুযোগ পেয়েছিলেন।এটি তার জন্য একটি টার্নিং পয়েন্ট প্রমাণিত হয়। অতঃপর তাকে মুম্বাই রেডিও স্টেশন স্থানান্তর করা হয়।

## পরিবার
তার স্ত্রীর নাম বানু। তার এক ছেলে সাবির খান, যিনি তার শিষ্য এবং একজন সারেঙ্গি বাদক এবং দুই মেয়ে রেশমা এবং শেরা। তার ভাই নিয়াজ আহমেদ খান একজন সেতার বাদক। তার নাতি-নাতনীরা দিলশাদ খান (সারেঙ্গি বাদক), ইমরান খান (সেতার বাদক এবং সঙ্গীত রচয়িতা) এবং সালামত আলী খান এবং ইরফান খান উভয়ই সেতার বাদক।

পরিবারের বাইরে ইকরাম খান বিনোদ পওয়ার ও ডঃ কাশ্যপ ডেভ সহ তার অনেক ছাত্র ছিল।

## মৃত্যু
সুলতান খান দীর্ঘ দিন অসুস্থ থাকার পর ভারতের মহারাষ্ট্রের মুম্বাইয়ে ২৭শে নভেম্বর, ২০১১ সালের দুপুরে মৃত্যুবরণ করেন।

তার গত চার বছর ধরে ডায়ালিসিস চলছে এবং তার মৃত্যুর কয়েক দিনের আগে তিনি বাকশক্তি হারিয়ে ফেলেছিলেন। হাসপাতালে নেওয়ার পথে তিনি মৃত্যুবরণ করেন। ২৮শে নভেম্বর, ২০১১ সালে হামিদ মীর দ্বারা তার জানাযার নামাজ রাজস্থানের যোধপুরে তার নিজ গ্রামে অনুষ্ঠিত হয়।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৪০-এ জন্ম
বিষয়শ্রেণী:২০১১-এ মৃত্যু
বিষয়শ্রেণী:হিন্দুস্থানী বাদ্যযন্ত্রী
বিষয়শ্রেণী:জামশেদপুরের ব্যক্তিত্ব
বিষয়শ্রেণী:সারেঙ্গি বাদক
বিষয়শ্রেণী:২০তম-শতাব্দীর ভারতীয় সংগীতশিল্পী
বিষয়শ্রেণী:২০শ শতাব্দীর পুরুষ সঙ্গীতজ্ঞ
বিষয়শ্রেণী:হিন্দুস্তানি বাদ্যযন্ত্রী
বিষয়শ্রেণী:যোধপুরের ব্যক্তি
বিষয়শ্রেণী:শিল্পকলায় পদ্মভূষণ প্রাপক
বিষয়শ্রেণী:২০শ শতাব্দীর ভারতীয় সঙ্গীতজ্ঞ
বিষয়শ্রেণী:ঝাড়খণ্ডের সঙ্গীতজ্ঞ
বিষয়শ্রেণী:২০শ শতাব্দীর ভারতীয় গায়ক
বিষয়শ্রেণী:সংগীত নাটক অকাদেমি পুরস্কার প্রাপক
ওভিড

**পুবলিয়ুস ওভিডিয়াস নাসো** (; ২০ মার্চ, ৪৩ খ্রীষ্ট-পূর্ব – ১৭/১৮ খ্রিষ্টাব্দ), যিনি ইংরেজিতে “ওভিড” () নামে পরিচিত, ছিলেন একজন রোমান কবি। তিনি ভের্গিল এবং হোরাসের সমসাময়িক ছিলেন। তাদের তিনজনকে প্রায়ই একত্রে লাতিন সাহিত্যের প্রধান কবি হিসেবে উল্লেখ করা হয়। রোমান সাম্রাজ্য পণ্ডিত কুইন্টিলিয়ানের মতে ওভিড ছিলেন সর্বশেষ লাতিন প্রেম শোকগাথা রচয়িতা। তিনি ব্যাপক জনপ্রিয়তা লাভ করেছিলেন কিন্তু একটি রহস্যময় কারণে সম্রাট আউগুস্তুস তাকে কৃষ্ণ সাগরের কাছাকাছি একটি প্রত্যন্ত এলাকায় নির্বাসনে পাঠান যেখানে তিনি মৃত্যুবরণ করেন। ওভিড নিজেই তার নির্বাসনকে *কারমেন এত এরর* বা “একটি কবিতা এবং একটি ভুল” হিসেবে উল্লেখ করেছেন।

রোমের প্রথম প্রভাবশালী এ কবি তার লেখালেখি শুরু করেন আউগুস্তুসের আমলে। ওভিড বর্তমান যুগে সর্বাধিক পরিচিত মেটামরফসিসের জন্য যা ১৫ বই ধরে বিস্তৃত ধারাবাহিক পৌরাণিক কাহিনী।

## তথ্যসূত্র

বিষয়শ্রেণী:প্রাচীন রোমান কবি
বিষয়শ্রেণী:খ্রিস্টপূর্ব ৪৩-এ জন্ম
বিষয়শ্রেণী:১০-এর দশকে মৃত্যু
বিষয়শ্রেণী:১ম শতাব্দীর রোমান ব্যক্তি
বিষয়শ্রেণী:মহাকবি
হামবার্তো ফার্নান্দেজ মোরান

**হামবার্তো ফার্নান্দেজ-মোরান ভিলালোবস** (; জন্ম: ১৮ ফেব্রুয়ারি, ১৯২৪ - মৃত্যু: ১৭ মার্চ,  ১৯৯৯) মারাকাইবো এলাকায় জন্মগ্রহণকারী বিখ্যাত ভেনেজুয়েলীয় গবেষক ও বিজ্ঞানী ছিলেন। হীরের চাকু বা অস্ত্র চিকিৎসা কার্যোপযোগী ক্ষুদ্র ছুড়ি উদ্ভাবন করেন। সুপার কন্ডাক্টিং প্রযুক্তিভিত্তিক ইলেকট্রন মাইক্রোস্কোপের জন্য ইলেক্ট্রা ম্যাগনেটিক ল্যান্সের উল্লেখযোগ্য উন্নয়ন ঘটান **হামবার্তো ফার্নান্দেজ মোরান**। এছাড়াও অন্যান্য বৈজ্ঞানিক কর্মকাণ্ডে নিজেকে সম্পৃক্ত করেছেন তিনি। বিভিন্ন বৈজ্ঞানিক সাময়িকীতে তার অনেকগুলো নিবন্ধ প্রকাশিত হয়েছে যাতে নাসার অ্যাপলো অভিযানসহ বিভিন্ন বিষয়ে আগ্রহ লক্ষ্য করা গেছে।

## কর্মজীবন
১৯৪৪ সালে জার্মানির মিউনিখ বিশ্ববিদ্যালয় থেকে চিকিৎসা বিষয়ে অধ্যয়ন করেন। ইলেকট্রন মাইক্রোস্কোপের উন্নয়নে অংশ নেন তিনি। বিশ্বের প্রথম ব্যক্তি হিসেবে ক্রায়ো-আল্ট্রামাইক্রোটমির ধারণা তুলে  ধরেছিলেন। অ্যাঞ্জেল জলপ্রপাত এলাকা উড্ডয়ন শেষে নিজ দেশ ভেনেজুয়েলায় ফিরে জলপ্রপাতের নিরবচ্ছিন্ন বহমান ধারায় উজ্জীবিত হয়ে হীরের চাকু উদ্ভাবন করেন। ড. ফার্নান্দেজ-মোরান ভেনেজুয়েলিয়ান ইনস্টিটিউট ফর নিউরোলজিক্যাল এন্ড ব্রেইন স্টাডিজ প্রতিষ্ঠা করেন যা বর্তমানে ভেনেজুয়েলিয়ান ইনস্টিটিউট অব সায়েন্টিফিক রিসার্চ নামে পরিচিতি পাচ্ছে।

মার্কোস পেরেজ জিমেনেজ সরকারের শেষ বছরে বিজ্ঞান মন্ত্রী হিসেবে নিযুক্ত হন। কিন্তু ১৯৫৮ সালে স্বৈরশাসনের অবসান ঘটলে তাকে দেশান্তরী হতে হয়। নাসার অ্যাপোলো প্রকল্পে কাজ করেন। এছাড়াও এমআইটি, শিকাগো বিশ্ববিদ্যালয় ও স্টকহোম বিশ্ববিদ্যালয়সহ বেশ কয়েকটি শিক্ষা প্রতিষ্ঠানে শিক্ষকতা করেন। ১৯৮৬ সালে ন্যাশনাল লাইব্রেরি অব মেডিসিনে একগুচ্ছ কাগজপত্র দান করেন।

## ব্যক্তিগত জীবন
মার্কিন যুক্তরাষ্ট্রে অবস্থানকালে তাকে নোবেল পুরস্কারের জন্য মনোনয়ন দেয়া হলেও মার্কিন নাগরিকত্ব গ্রহণ করতে হবে ধারণা করে মনোনয়ন বাদ দেন। কেননা তিনি ভেনেজুয়েলার নাগরিকত্ব ধারণ করছিলেন। আন্না নাম্নী এক সুইডিশ রমণীর পাণিগ্রহণ করেন। এ দম্পতির সংসারে ব্রিজিডা এলিনা ও ভেরোনিকা নাম্নী দুই কন্যা রয়েছে। তার মৃত্যুর পর দ্বিতীয় জন্মভূমি সুইডেনের স্টকহোমে সমাহিত করা হয়।

## আবিস্কারসমূহ
* হীরের ক্ষুদ্র ছুড়ি
* আল্ট্রা মাইক্রোটোম

## অর্জনসমূহ
১৯৬৭ সালে হীরের চাকু উদ্ভাবনের প্রেক্ষিতে জন স্কট পুরস্কার লাভ করেন। এছাড়াও পোলার স্টার অর্ডার নাইট, মন্ট্রিল বিশ্ববিদ্যালয়ের ক্লদ বার্নার্ড পদক ও ক্যামব্রিজ বিশ্ববিদ্যালয়ের বার্ষিক মেডিক্যাল পুরস্কার পান।

## তথ্যসূত্র

## আরও দেখুন
* তালাভেরা দে লা রেইনা মৃৎশিল্প
* ইকুয়েডরে স্পেনের় পুনর্দখল চেষ্টা
* ফেস্টিভাল ইন্তারন্যাশিওনাল সারভান্তিনো
* এল ক্যামিনো রিয়াল দে তাইরা আদেন্ত্রো

## বহিঃসংযোগ
*The Patent of the Diamond Scalpel - September 1955.
*Research done for NASA by Fernández Morán
*Humberto Fernandez Morán Radio Interview

বিষয়শ্রেণী:ভেনেজুয়েলীয় আবিষ্কারক
বিষয়শ্রেণী:১৯২৪-এ জন্ম
বিষয়শ্রেণী:১৯৯৯-এ মৃত্যু
বিষয়শ্রেণী:ভেনেজুয়েলীয় বিজ্ঞানী
বিষয়শ্রেণী:মাইক্রোস্কোপিস্ট
বিষয়শ্রেণী:ভেনেজুয়েলা কেন্দ্রীয় বিশ্ববিদ্যালয় ফ্যাকাল্টি
বিষয়শ্রেণী:নাইটপ্রাপ্ত অর্ডার অব দ্য পোলার স্টার
বিষয়শ্রেণী:মারাকাইবোর ব্যক্তিত্ব
বিষয়শ্রেণী:২০শ শতাব্দীর উদ্ভাবক
ভরণী

**ভরণী** ভারতীয় জ্যোতির্বিজ্ঞান অনুসারে ২৮টি নক্ষত্রের দ্বিতীয় সদস্যা। **ভরণী** সৈন্ধান্তিক পরিচিতি । প্রাচীন ঋগ্বেদএর ঋষিরা একে ডাকতেন **'যম** , **'সংযম** , **'সংবরন** বা **'বিবস্বান** নামে । আধুনিক জ্যোতির্বিজ্ঞান অনুসারে এই নক্ষত্রের প্রধানা একচল্লিশিনী আর তার সঙ্গিনী পঁয়ত্রিশিনী ও ঊনচল্লিশিনী ।

## ঋগ্বেদীয় ঋষিদের ভরণী-চিন্তা
ঋগ্বেদ-এর ১০ম মন্ডলস্থ ১০ম সূক্তে যমকে ঋষি হিসেবে পাওয়া যায়। এ সূক্তে সহঋষিকা ও সহোদরা যমীর সাথে যম এক-থেকে-বহু মানব/মানবী সৃজনের প্রাথমিক সমস্যা নিয়ে তর্কান্তে সহোদরার সন্তানার্থে সহবাস প্রার্থণা প্রত্যাখ্যান করে। ১০.১৪ সূক্তে যমকে ঋষি ব'লে উল্লেখ করা হলেও প্রধানত সায়ন-এর ব্যাখ্যানুসারী রমেশচন্দ্র দত্ত প্রমুখদের অনুবাদ পাঠে স্পষ্টতই বোঝা যায় যে যম এ সূক্ত-রচয়িতা নয় বরং প্রার্থ্য, অজানা ঋষি জানাচ্ছে যে বিবস্বানপুত্র যমকে হোমদ্রব্য দিয়ে সেব (যেহেতু) সে সৎকর্মীদের (পারলৌকিক) সুখের দেশে নিয়ে যায়, অনেকের পথ পরিষ্কার ক'রে দেয় আর তার কাছেই সকল লোক যায়।

## তথ্যসূত্র

বিষয়শ্রেণী:নক্ষত্র
লাগারি হাসান চেলেবি

**লাগারি হাসান চেলেবি** ছিলেন একজন উসমানীয় বৈমানিক। পর্যটক এভলিয়া চেলেবির বর্ণনা অনুযায়ী তিনি সফলভাবে একটি রকেট উৎক্ষেপণ করেছিলেন।

## বিবরণ
এভলিয়া চেলেবি বর্ণনা করেছেন যে ১৬৩৩ সালে লাগারি হাসান চেলেবি ৫০ ওক্কা (১৪০ পাউন্ড) বারুদ ব্যবহার করে সারাইবুরনু থেকে একটি ৭ পাখাবিশিষ্ট রকেট উৎক্ষেপণ করেছেন। বলা হয় যে সুলতান চতুর্থ মুরাদের কন্যার জন্মের সময় এই উৎক্ষেপণটি সংঘটিত হয়েছিল। এভলিয়া চেলেবি লিখেছেন উৎক্ষেপণের পূর্বে লাগারি বলেছেন "আমার সুলতান! রহমতপ্রাপ্ত হন, আমি ঈসার সাথে কথা বলতে যাচ্ছি!"; রকেট চড়ার পর তিনি সমুদ্রে অবতরণ করে সাতরে তীরে আসেন এবং কৌতুক করে বলেন "আমার সুলতান! ঈসা আপনাকে তার শুভেচ্ছা জানিয়েছেন!"; সুলতান তাকে পুরস্কার হিসেবে রূপা প্রদান করেন এবং উসমানীয় সেনাবাহিনীতে সিপাহীর পদ প্রদান করেন।

এছাড়াও এভলিয়া চেলেবি লিখেছেন যে লাগারির ভাই হেজারফেন আহমেদ চেলেবি এক বছর পূর্বে গ্লাইডারে চড়ে আকাশে উড়েছেন।

## চলচ্চিত্র
১৯৯৬ সালের *ইস্তানবুল কানাতলারিমিন আলতিনদা* চলচ্চিত্রটি লাগারি হাসান চেলেবি ও তার ভাই হেজারফেন আহমেদ চেলেবির জীবনের উপর ভিত্তি করে নির্মিত হয়েছে।

## আরও দেখুন
* হেজারফেন আহমেদ চেলেবি

## তথ্যসূত্র

বিষয়শ্রেণী:উসমানীয় বৈমানিক
বিষয়শ্রেণী:বিমানচালনার উদ্ভাবক
বিষয়শ্রেণী:বিমানচালনার অগ্রদূত
বিষয়শ্রেণী:বিমান নকশাবিদ
বিষয়শ্রেণী:১৭শ-শতাব্দীতে মৃত্যু
বিষয়শ্রেণী:১৭শ-শতাব্দীর উসমানীয় ব্যক্তিত্ব
বিষয়শ্রেণী:জন্মের সাল অজানা
বিষয়শ্রেণী:জন্মের স্থান অজানা
বিষয়শ্রেণী:মৃত্যুর সাল অজানা
বিষয়শ্রেণী:মৃত্যুর স্থান অজানা
বিষয়শ্রেণী:১৭শ শতাব্দীতে মৃত্যু
বিষয়শ্রেণী:রকেট চালিত আকাশযান
বিষয়শ্রেণী:উসমানীয় বিজ্ঞানী
বিষয়শ্রেণী:১৭শ শতাব্দীর উসমানীয় সাম্রাজ্যের ব্যক্তি
চারুকলায় স্নাতক

**চারুকলায় স্নাতক** বা **ললিতকলায় স্নাতক** (ইংরেজি ভাষায় "ব্যাচেলর অব ফাইন আর্টস" সংক্ষেপে বি.এফ.এ) হচ্ছে দৃশ্যকলা ও পরিবেশন কলার ক্ষেত্রে ৪ বছর মেয়াদী 
উচ্চশিক্ষাক্রম অধ্যয়নের সফল সমাপ্তি নির্দেশক একটি স্নাতক উপাধি, যা সংশ্লিষ্ট কোন উচ্চ শিক্ষাপ্রতিষ্ঠান প্রদান করে থাকে। সাধারণত সঙ্গীত, আবৃত্তি, অভিনয়, নৃত্য,  অঙ্কন, চলচ্চিত্র, আলোকচিত্রকলা, সৃজনশীল রচনা, প্রভৃতি বিষয় এই ক্ষেত্রের অন্তর্ভুক্ত। কিছু কিছু শিক্ষা প্রতিষ্ঠান বোর্ডের আওতায় বিভিন্ন নিয়মানুবর্তিতার মধ্য দিয়ে এ সকল বিষয়ে পাঠ দান করে থাকে। স্থানভেদে শিক্ষাক্রমের মেয়াদ কম-বেশি হতে পারে।

## তথ্যসূত্র

## বহিঃসংযোগ

বিষয়শ্রেণী:শিল্পকলা
বিষয়শ্রেণী:স্নাতক উপাধি

বিষয়শ্রেণী:পরিবেশন শিল্পকলা শিক্ষা
লিওনা ভিকারিও

**লিওনা ভিকারিও দ্য কুইন্টানা** (জন্ম: ১০ এপ্রিল, ১৭৮৯ - মৃত্যু: ২৪ আগস্ট, ১৮৪২) মেক্সিকো সিটিতে জন্মগ্রহণকারী মেক্সিকোর স্বাধীনতার যুদ্ধের প্রমিলা সমর্থক ছিলেন। নিজ বাসগৃহ মেক্সিকো সিটিতে অবস্থান করে গোয়েন্দা কার্যক্রম পরিচালনা করতেন। এছাড়াও বিচ্ছিন্নতাবাদী আন্দোলনে অর্থ সরবরাহ করতেন **লিওনা ভিকারিও**।

## ব্যক্তিগত জীবন
খুব ছোট অবস্থায় বাবা-মাকে হারিয়ে অনাথ হন। এরপর তিনি কাকার সান্নিধ্যে বড় হন। ভিকারিও আন্দ্রেজ কুইন্টানা রু'র সাথে স্বাক্ষাৎ করেন ও স্বাধীনতা আন্দোলনে সহযোগিতা করার সিদ্ধান্ত নেন। তিনি বার্তাবাহকের ভূমিকায় অবতীর্ণ হন, সামরিক কৌশল শেখান, অর্থের যোগান ও চিকিৎসা সামগ্রীসহ সকল ধরনের সহযোগিতা করেন।

১৮১৩ সালে সরকারের বিরুদ্ধে অভ্যুত্থানে অংশগ্রহণের অভিযোগে তাকে গ্রেফতার করা হয়। আত্মগোপন থেকে আটক করার পর তাকে কারাগারে প্রেরণ করা হয় ও তার সকল সহায়-সম্পদ বাজেয়াপ্ত করা হয়। সহকর্মী আন্দ্রেজ কুইন্টানা রু'র সাথে পরিণয় সূত্রে আবদ্ধ হন তিনি। মেক্সিকো সিটির ইন্ডিপেন্স কলামের কাছে তাদের উভয়কে সমাহিত করা হয়েছিল।

## সম্মাননা
তৎকালীন রাষ্ট্রপতি এন্টনিও লোপেজ দ্য সান্তা আন্না বিশেষ কমিশনের আদেশ বলে লিওনা ভিকারিওকে 'পিতৃভূমির মিষ্ট মাতা'রূপে আখ্যায়িত করেন। আগস্ট, ১৮৪২ সালে তার মৃত্যুর একদিন পর মেক্সিকো সিটিতে সমাহিত করা হয়। একমাত্র বেসামরিক মহিলা হিসেবে তাকে রাষ্ট্রীয় মর্যাদায় সমাহিত করা হয়েছিল।

ফেব্রুয়ারি, ২০০০ সালে মেক্সিকোর স্বাধীনতা লাভের দুইশত বছর উদযাপনের সাত মাস পূর্বে মেক্সিকোর লেখক কার্লোস পাসকুয়েল লা ইনসার্জেন্টা নামীয় উপন্যাস প্রকাশ করেন। এতে মিশ্রভাবে ঐতিহাসিক ঘটনাগুলো তুলে ধরা হয়েছে। স্পেনীয় সাম্রাজ্যের বিপক্ষে মেক্সিকোর স্বাধীনতা লাভ ও লিওনা ভিকারিওসহ অন্যান্য ব্যক্তিদের সম্পর্কে অনেকগুলো অজানা কাহিনী এ উপন্যাসে বিবৃত হয়েছে।

মেক্সিকো সিটির ঐতিহাসিক কেন্দ্রস্থল রিপাবলিকা দ্য ব্রাসিল ও রিপাবলিকা দ্য নিকারাগুয়ার প্রান্তে অবস্থিত একটি প্লাজায় লিওনা ভিকারিও'র আবক্ষ মূর্তি রয়েছে।

## তথ্যসূত্র

## বহিঃসংযোগ
*

বিষয়শ্রেণী:১৭৮৯-এ জন্ম
বিষয়শ্রেণী:১৮৪২-এ মৃত্যু
বিষয়শ্রেণী:মেক্সিকো সিটির ব্যক্তি
বিষয়শ্রেণী:১৯শ শতাব্দীতে যুদ্ধকালীন নারী
বিষয়শ্রেণী:মেক্সিকোর স্বাধীনতা যুদ্ধের ব্যক্তি
বিষয়শ্রেণী:মেক্সিকোর স্বাধীনতা
বিষয়শ্রেণী:মেক্সিকোর স্বাধীনতা যুদ্ধের নারী
বিষয়শ্রেণী:১৯শ শতাব্দীর মেক্সিকান লেখিকা
বিষয়শ্রেণী:১৯শ শতাব্দীর মেক্সিকান লেখক
বিষয়শ্রেণী:১৯শ শতাব্দীর গুপ্তচর
কৃত্তিকা

thumb|200px|নীলাম্বরী কৃত্তিকা (Pleiades)

নীলাম্বরী **কৃত্তিকা (Pleiades)**  গুচ্ছনক্ষত্র । আন্তর্জাতিকভাবে এর পরিচিতি Pleiades নামে। ঋগ্বেদের ঋষিরা চিনতেন **অগ্নি** (দিক) বলে আর সিদ্ধান্তজ্যোতিষ-এ এটি **কৃত্তিকা** নামে পরিচিত। নক্ষত্রটি সপ্তর্ষিদের পত্নী হিসেবেও পরিচিত।

## আকাশে অবস্থান
এ নক্ষত্রের এক-চতুর্থাংশ মেষ রাশিতে আর বাকি তিনভাগ বৃষ রাশিতে অবস্থিত। কার্ত্তিক মাসের প্রায় ২৭তম দিন থেকে অগ্রহায়ণের প্রায় ১০ম দিন পর্যন্ত এ নীলাম্বরীগুচ্ছ নক্ষত্র-বিভাগের পরিপ্রেক্ষিতে পৃথিবীর ক্রান্তি ।

## ঋগ্বেদীয় ঋষিদের কৃত্তিকা-চিন্তা

পুরো ঋগ্বেদ জুড়েই ছড়িয়ে রয়েছে **অগ্নি** নামধারী *কৃত্তিকা*র প্রতি অজস্র প্রার্থনা । ঋগ্বেদীয় ঋষিরা পৃথিবীতে সুলভ অগ্নিকেন্দ্রিক যজ্ঞে ক্রমশ সীমাবদ্ধ হয়ে উঠলেও অনেক ঋষির ঋকে *অগ্নি* নামধারী নক্ষত্র *কৃত্তিকা*কে চেনা যায় । 
 পৃথিবী থেকে খালিচোখে অগ্নিকুণ্ডলীর মত দেখায় তাই ঋষিদের মননে এ অগ্নি বহু নামে অভিহিত । যেমনঃ জীবনশক্তি বিদিত/জ্ঞাত ব'লে মনে হতো তাই এর নাম *জাতবেদা* , যজ্ঞাহুতি ভক্ষক অগ্নির নাম *হুতাশন* , যজ্ঞের হবি বাহক বলে *বহ্নি* , জীবদেহের উত্তাপরূপী অগ্নির নাম *তনুনপাৎ* , প্রত্যক্ষ অগ্নি *নরাশংস* (মানব প্রশংসিত) , বনের আগুন *দাবানল* , বিদ্যুতাগ্নি *শম্পাৎ* , সমুদ্র-বারিতে প্রজ্বলিত অগ্নি *বারবানল* বা *বড়বা* , বনস্পতির দহন *শমী* , ক্রোধাগ্নির নাম *জমদগ্নি* , ভানু তথা সূর্যরশ্মির নাম *[[চিত্রভানু]]* । ঋষিরা এর উত্তাপের নাম দিয়েছিল *ঊর্জস্বন্ত* , এর দীপ্তিকে বলতো *ভা* , *তেজ* , *তপ* ইত্যাদি ।

ঋগ্বেদের প্রাচীন ঋষি বসিষ্ঠ ৭.১৭.১ ঋকে কৃত্তিকাকে *অগ্নি* সম্বোধন ক'রে বলেছেন , "হে সমিধ-সমন্বিত অগ্নি ! সুষমা বিস্তার করো , ময়ূরশিখার ন্যায় পৃথিবীর ঊর্ধ্বে বিস্তীর্ণ হও" ।

## তথ্যসূত্র

বিষয়শ্রেণী:নক্ষত্র
ভারতীয় পারমাণবিক শক্তি নিগম

**ভারতীয় পারমাণবিক শক্তি নিগম** সংক্ষেপ্তে (**NPCIL**) হচ্ছে মহারাষ্ট্রেরর, মুম্বাই ভিত্তিক ভারতের, একটি সরকার অধীনস্থ নিগম। এটি সম্পূর্ণভাবে কেন্দ্র সরকারের আওতাধীন; যার কাজ মূলত পরমাণু শক্তি থেকে বিদ্যুৎ উৎপাদন করা এবং তা বণ্টন করা। **ভাপাশন** (NPCIL) ভারত সরকারের আণবিক শক্তি বিভাগ কর্তৃক পরিচালিত ও প্রশাসিত

ভাপাশন ১৯৮৭ সালের সেপ্টেম্বরে বণিক-সমিতি আইন, ১৯৫৬ অনুসারে গঠিত হয়। সমস্ত পারমাণবিক শক্তি কারখানা পরিচালক কোম্পানিগুলি আইএসও-১৪০০০ দ্বারা প্রমাণিত/স্বীকৃত।

ভাপাশন ২০০৩ সালের অক্টবর পর্যন্ত, ভারতীয় নাভিকীয়া বিদ্যুৎ নিগম (BHAVINI)-এর নির্মাণ ও ভারতের বাণিজ্যিক পারমাণবিক শক্তি  কারখানার পরিচালনার জন্য দায়ী ছিল। ১০ অগাস্ট ২০১২ অনুযায়ী নিগম পরিচালিত সাত জায়গাতে মোট ২১টি পারমাণবিক চুল্লী আছে; যাদের মোট উৎপাদন ক্ষমতা ৫৭৮০ মেগাওয়াট।

## পারমাণবিক কারখানা

### সক্রিয়

### নির্মীয়মাণ

### প্রস্তাবিত

## তথ্যসূত্র

## আরও দেখুন
*ভারতে পরমাণু শক্তি
*ভারতের শক্তি নীতি
*ভারতের বিদ্যুৎ কেন্দ্রসমূহের তালিকা
## বহিঃসংযোগ

বিষয়শ্রেণী:ভারতের সরকারি প্রতিষ্ঠান
বিষয়শ্রেণী:১৯৯৭-এ প্রতিষ্ঠিত সংগঠন
বিষয়শ্রেণী:মুম্বই ভিত্তিক কোম্পানি
বিষয়শ্রেণী:১৯৮৭-এ প্রতিষ্ঠিত ভারতীয় কোম্পানি
বিষয়শ্রেণী:ভারতের সরকারি মালিকানাধীন কোম্পানি
কৌশিক গঙ্গোপাধ্যায়

**কৌশিক গঙ্গোপাধ্যায়** একজন ভারতীয় চলচ্চিত্রের একাধারে পরিচালক, অভিনেতা ও চিত্রনাট্যকার। তিনি ২০০৪ সালে ওয়ারিশ নামের একটি চলচ্চিত্র পরিলাচনার মধ্য দিয়ে বাংলা চলচ্চিত্রের জগতে প্রবেশ করেন। তার শ্রেষ্ঠ সিনেমাগুলো হল বিসর্জন, বিজয়া, ছোটদের ছবি, নগরকীর্তন ইত্যাদি।

## জন্ম ও শিক্ষাজীবন
কৌশিক গঙ্গোপাধ্যায় ১৯৬৮ সালের ৪ অগাস্ট কলকাতায় জন্মগ্রহণ করেন। তিনি তার প্রাথমিক শিক্ষা শেষ করেন রামকৃষ্ণ মিশন বিদ্যালয় থেকে। তারপরে তিনি যাদবপুর বিশ্ববিদ্যালয় থেকে বাংলা সাহিত্যে স্নাতক পাশ করেন। বিশ্ববিদ্যালয় থাকাকালীন সময় থেকে তিনি থিয়েটার করতেন। এবং সেখানে তার সাথে চূর্ণী গাঙ্গুলির সাথে পরিচয় হয়।
## বিয়ে
কৌশিক গঙ্গোপাধ্যায় বিয়ে করেন চূর্ণী গাঙ্গুলিকে। তাদের একমাত্র সন্তানের নাম উজান গাঙ্গুলি। 
## চলচ্চিত্রের তালিকা

### পরিচালক হিসেবে

## তথ্যসূত্র

*
*
*
## বহিঃসংযোগ
* 

বিষয়শ্রেণী:বাঙালি চলচ্চিত্র পরিচালক
বিষয়শ্রেণী:ভারতীয় পুরুষ চিত্রনাট্যকার
বিষয়শ্রেণী:জীবিত ব্যক্তি
বিষয়শ্রেণী:১৯৬৮-এ জন্ম
বিষয়শ্রেণী:কলাকার পুরস্কার বিজয়ী
বিষয়শ্রেণী:ভারতীয় চলচ্চিত্র পরিচালক
বিষয়শ্রেণী:কলকাতার চলচ্চিত্র পরিচালক
বিষয়শ্রেণী:কলকাতার অভিনেতা
বিষয়শ্রেণী:২১শ শতাব্দীর ভারতীয় চলচ্চিত্র পরিচালক
বিষয়শ্রেণী:যাদবপুর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রামকৃষ্ণ মিশন বিদ্যালয়ের প্রাক্তনী
বিষয়শ্রেণী:ফিল্মফেয়ার পুরস্কার বাংলা বিজয়ী
বিষয়শ্রেণী:বাংলা চলচ্চিত্র অভিনেতা
বিষয়শ্রেণী:২১শ শতাব্দীর ভারতীয় চিত্রনাট্যকার
অগ্নিস্নান (চলচ্চিত্ৰ)

**অগ্নিস্নান** () হল ১৯৮৫ সালে মুক্তিপ্রাপ্ত ভবেন্দ্রনাথ শইকীয়া পরিচালিত একটি অসমীয়া চলচ্চিত্র। শইকীয়ার *অন্তরীপ* নামক গল্পের আধারে ছবিখানি নির্মাণ করা হয়। চলচ্চিত্রে অভিনয় করেন ইন্দ্র বণিয়া, কাশ্মীরী শইকীয়া বরুয়া, মলয়া গোস্বামী, বিজু ফুকন আদি। ভবেন্দ্রনাথ শইকীয়াই চলচ্চিত্রটির জন্য ১৯৮৫ সালের শ্রেষ্ঠ চিত্রনাট্যের রাষ্ট্রীয় চলচ্চিত্র পুরস্কার লাভ করে আর চলচ্চিত্রটি অসমীয়া ভাষার শ্রেষ্ঠ চলচ্চিত্রের রাষ্ট্রীয় পুরস্কার (রজত কমল) লাভ করে।

## কাহিনী
ছবিটির কাহিনী মনোবৈজ্ঞানিক আর অগতানুগতিক। একজন সম্পদশালী ব্যবসায়ী দ্বিতীয় বিবাহ করার মন করে। তাঁর এই সিদ্ধান্ত তাঁর প্রথমা পত্নী আর পুত্রের মনে তীব্র আঘাত আর আশ্চর্যের সৃষ্টি করে। স্বামীর প্রতি তাঁর অপরিসীম প্রেম আর সমর্পণের বিনিময়ে প্রথমা পত্নীর প্রবঞ্চনা পাওয়া সে অনুভব করে আর এর প্রতিশোধ নেয়।

## অভিনয়ে
* ইন্দ্র বণিয়া
* কাশ্মীরী শইকীয়া বরুয়া
* চেতনা দাস
* অশোক ডেকা
* মলয়া গোস্বামী
* অর্জুন গুহ ঠাকুরীয়া
* অরুণ নাথ
* বিজু ফুকন
* সঞ্জীব হাজারিকা

## কলা-কুশলী
* প্রযোজনা/পরিচালনা/কাহিনী/চিত্রনাট্য/সংলাপ- ভবেন্দ্রনাথ শইকীয়া
* সহ-পরিচালনা- সঞ্জীব হাজারিকা, গৌতম বরা
* সঙ্গীত- তরুণ গোস্বামী
* চিত্রগ্রহণ- কমল নায়ক
* সম্পাদনা- নিকুঞ্জ ভট্টাচার্য

## সম্মান
* রাষ্ট্রীয় চলচ্চিত্র পুরস্কার, শ্রেষ্ঠ চিত্রনাট্য, ভবেন্দ্রনাথ শইকীয়া, ১৯৮৫
* রাষ্ট্রীয় চলচ্চিত্র পুরস্কার, রজত কমল, আঞ্চলিক ভাষার শ্রেষ্ঠ চলচ্চিত্র (অসমীয়া ভাষা), ১৯৮৫
* 'ভারতীয় পেনোরামাতে নির্বাচিত ।
* ফ্রান্সএর নেণ্টিস চলচ্চিত্র মহোৎসবের জন্য নির্বাচিত।
* উত্তর কোরিয়ার প্যংয়াং চলচ্চিত্র মহোৎসবের জন্য নির্বাচিত।
* বাংলাদেশএর ঢাকা চলচ্চিত্র মহোৎসবে নির্বাচিত ।
* আলজেরিয়ার স্বাধীনতা রূপালী জয়ন্তী মহোৎসবের জন্য নির্বাচিত।

## তথ্যসূত্র

## বহিঃসংযোগ
* BFIর ওয়েবসাইটে চলচ্চিত্রের প্রোফাইল
* আই এম ডি তে অগ্নিস্নান

বিষয়শ্রেণী:অসমীয়া ভাষার চলচ্চিত্র
বিষয়শ্রেণী:১৯৮৫-এর চলচ্চিত্র
বিষয়শ্রেণী:১৯৮০-এর দশকের অসমীয়া ভাষার চলচ্চিত্র
বিষয়শ্রেণী:আসামের পটভূমিতে চলচ্চিত্র
মার্তা কলভিন

**মার্তা কলভিন আন্দ্রাদে** (; জন্ম: ২২ ডিসেম্বর, ১৯০৭ - মৃত্যু: ২৭ অক্টোবর, ১৯৯৫) চিলান এলাকায় জন্মগ্রহণকারী চিলির বিখ্যাত প্রমিলা ভাস্কর ছিলেন। আইরিশ বংশোদ্ভূত পিতা জেমস কলভিন ও পর্তুগীজ বংশোদ্ভূত মাতা এলসিরা আন্দ্রাদের কন্যা তিনি।

## প্রারম্ভিক জীবন
চিলিতে অবস্থানকালে ভাস্কর্যবিদ্যা শিখতে শুরু করেন। সেখানে তিনি বিবাহবন্ধনে আবদ্ধ হন ও সংসার গড়েন। ১৯৩৯ সালের প্রলয়ঙ্করী ভূমিকম্প পরবর্তীকালে মার্তা কলভিন চিলির সান্তিয়াগোতে বসবাস করতেন। চিলি বিশ্ববিদ্যালয়ের বেলে আর্টস স্কুলে অধ্যয়ন করেন।

## কর্মজীবন
ইউনিভার্সাইড দ্য চিলি'র স্কুল অব আর্টসে অধ্যাপনা করেন। ১৯৪৩ সালে নিজ শিক্ষাগুরু জুলিও এ. ভাজকুয়েজ ও লরেঞ্জো ডোমিঙ্গুয়েজ কর্তৃক পরিচালিত ভাসকুয়েজ ফ্যাক্টরিতে ইন্সট্রাক্টর হিসেবে কাজ করতে শুরু করেন। ঐ ভাস্কর্যের কর্মশালায় তাকে সহযোগী অধ্যাপক হিসেবে মনোনীত করা হয়। এরপর ১৯৫০ সালে আনুষ্ঠানিকভাবে অধ্যাপকের দায়িত্বভার অর্পণ করা হয়।

## প্যারিস গমন
১৯৪৮ সালে ফ্রান্সের প্যারিসে অবস্থিত গ্রান্দে চমিয়েরে একাডেমিতে ভাস্কর অসিন জাদকাইন ও হেনরি লরেন্সকে নিয়ে পড়াশোনা করেন। ১৯৫১ সালে ইংল্যান্ডের লন্ডন বিশ্ববিদ্যালয়ের স্লেড স্কুলে অধ্যয়নের জন্য ব্রিটিশ কাউন্সিলের অনুমোদন লাভ করেন।

প্যারিসে তিনি পরবর্তী ত্রিশ বছরেরও অধিককাল কাজ, পড়াশোনা নিয়ে ব্যস্ত থাকেন। সেখানে অবস্থানকালে বৈশ্বিকভাবে সুনাম কুড়ান। ১৯৭০ সালে স্বীয় কাজের স্বীকৃতিস্বরূপ তিনি ন্যাশনাল আর্ট প্রাইজ লাভ করেন। ২৭ অক্টোবর, ১৯৯৫ তারিখে নিজ জন্মভূমি চিলির সান্তিয়াগোতে তার দেহাবসান ঘটে।

## সৃষ্টিকর্মসমূহ

*এস্তাবন
*হরাইজন্তে আনদিনো
*এসকালতুরা দ্য লাদ্রিলস
*মাদ্রে তাইয়েরা
*সিগনো সোলার
*আকু আকু
*মানুতারা
*অজস দ্য লা তাইয়েরা

## তথ্যসূত্র

## বহিঃসংযোগ
*  https://web.archive.org/web/20160303173503/http://www.portaldearte.cl/autores/colvin.htm
*  http://www.memoriachilena.cl/archivos2/pdfs/MC0015818.pdf "Premio Nacional de Arte"

বিষয়শ্রেণী:চিলীয় শিল্পকলাবিদ
বিষয়শ্রেণী:১৯০৭-এ জন্ম
বিষয়শ্রেণী:১৯৯৫-এ মৃত্যু
বিষয়শ্রেণী:চিলানের ব্যক্তিত্ব
বিষয়শ্রেণী:আইরিশ বংশোদ্ভূত চিলীয়
বিষয়শ্রেণী:পর্তুগীজ বংশোদ্ভূত চিলীয়
বিষয়শ্রেণী:চিলীয় ভাস্কর
বিষয়শ্রেণী:চিলীয় মহিলা শিল্পকলাবিদ
বিষয়শ্রেণী:চিলীয় মহিলা ভাস্কর
বিষয়শ্রেণী:ফ্রান্সে দেশত্যাগী চিলীয়
বিষয়শ্রেণী:২০শ শতাব্দীর ভাস্কর
বিষয়শ্রেণী:২০শ শতাব্দীর মহিলা শিল্পকলাবিদ
অহেতুক (চলচ্চিত্র)

**অহেতুক** () হল ২০১৫ সালের ২ জানুয়ারী মুক্তিলাভ করা একটি অসমীয়া চলচ্চিত্র। রাজ বাণী প্রোডাক্‌সনের বেনারে রাজকুমার জৈনের প্রযোজনা করা এই চলচ্চিত্রটির পরিচালনা কাহিনী, চিত্রনাট্য আর সংলাপ বাণী দাসএর। এক গোপন অনুসন্ধানে দুজন সাংবাদিকের সম্মুখীন হওয়া পরিস্থিতির কাহিনীতে নির্মিত চলচ্চিত্রটিতে মুখ্য চরিত্রে অভিনয় করেন গুঞ্জন ভরদ্বাজ আর অমৃতা গগৈ। সঙ্গীত পরিচালনা পরাণ বরকটকীর। চলচ্চিত্রটির শুটিং, প্রি-প্রোডাক্‌সন আর পোস্ট-প্রোডাক্‌সনের সব কাজ অসমে করা হয়।

## কাহিনী
দুজন সাংবাদিক নিজেদের জীবন বিপদাপন্ন করে একটা ঘটনার আসল রহস্য জানার জন্য অনুসন্ধান করে। অবশেষে সেই লোক দুজন বুঝতে পারে যে ,কোনো লোক নিজ স্বার্থ সিদ্ধি করার জন্য তাদের দুজনকে ব্যবহার করেছিল।

## অভিনয়ে

* গুঞ্জন ভরদ্বাজ
* অমৃতা গগৈ
* তপন দাস
* অশ্বিনী ভূঁঞা
* রাজীব ক্র'
* মনোজ গগৈ
* মহেন্দ্র দাস
* দেবাশিস
* হিল্লোল কুমার পাঠক
* তৃষ্ণা কুর্মী
* সপোনটি বরদলৈ
* ছায়ান চক্রবর্তী
* উৎপল বরদলৈ
* জুবিন গার্গ (অতিথি শিল্পী)
* প্রস্তুতি পরাশর (আইটেম সঙ্গীত)

## কলা-কুশলী
* প্রযোজনা- রাজকুমার জৈন
* পরিচালনা/কাহিনী/চিত্রনাট্য/সংলাপ- বাণী দাস
* কার্যবাহী পরিচালনা - মানস দাস
* চিত্রগ্রহণ- নাহিদ আহমেদ
* সঙ্গীত পরিচালনা- পরাণ বরকটকী
* চিত্রগ্রহণকারী - রক্তিম
* সম্পাদনা- সঞ্জীব বরঠাকুর
* ভি এফ এক্স- সুমন চৌধুরী, প্রিয়ম চক্রবর্তী, উৎপল তালুকদার

## সঙ্গীত

চলচ্চিত্রটির সঙ্গীত পরিচালনা পরাণ বরকটকীর (জোজো)। গানের কথা ইবসন লাল বরুয়া, রাজদ্বীপ আর বাণী দাসের। শ্রব্য এলবামটিতে মোট ৬টা গান আছে।

## তথ্যসূত্র

## বহিঃসংযোগ
* ইউটিউবত চলচ্চিত্রখনর ট্রেইলার
* চলচ্চিত্রের ওয়েবসাইট
* চলচ্চিত্রের ফেসবুক পে'জ
* গানা ডট কমত অহেতুকর গান
* টাইম্‌স মিউজিকের ওয়েবসাইটে অহেতুক এলবাম 

বিষয়শ্রেণী:অসমীয়া ভাষার চলচ্চিত্র
বিষয়শ্রেণী:২০১০-এর দশকের অসমীয়া ভাষার চলচ্চিত্র
বিষয়শ্রেণী:২০১৫-এর চলচ্চিত্র
বিষয়শ্রেণী:আসামের পটভূমিতে চলচ্চিত্র
অলিম্পিকে হন্ডুরাস

**[[হন্ডুরাস]]** প্রথম অলিম্পিক গেমসে অংশগ্রহণ করে ১৯৬৮ সালে। অভিষেকের পর হন্ডুরাস নয়টি গ্রীষ্মকালীন অলিম্পিক গেমসে অংশগ্রহণ করেছে। শীতকালীন অলিম্পিক গেমসে ১৯৯২ সালে অভিষেক হলেও পরবর্তী কোন আসরে অংশগ্রহণ করেনি। হন্ডুরাসের ক্রীড়াবিদগণ কোন পদক জিততে পারেনি।

হন্ডুরাসের জাতীয় অলিম্পিক কমিটি ১৯৫৬ সালে গঠিত হয় এবং একই বছর আন্তর্জাতিক অলিম্পিক কমিটি আইওসির স্বীকৃতি পায়।

## পদক তালিকা
### গ্রীষ্মকালীন গেমস অনুযায়ী পদক

### শীতকালীন গেমস অনুযায়ী

## বহিঃসংযোগ
* 
*
বিশ্ব বাণিজ্য কেন্দ্র, মুম্বই

**মুম্বই বিশ্ব বাণিজ্য কেন্দ্র** মহারাষ্ট্রের রাজধানী তথা ভারতের বাণিজ্যিক রাজধানী মুম্বইতে অবস্থিত বিশ্বমানের বাণিজ্যিক কেন্দ্র। এর নির্মাণকার্য ১৯৭০ সালে সমাপ্ত হয়। এই বিল্ডিংটি দুটি টাওয়ার নিয়ে গঠিত যথা *M Visvesaraya Industrial Research and Development Centre* (MVIRDC) এবং আইডিবিআই (IDBI) টাওয়ার। এই বিল্ডিংটির উচ্চতা ১৫৬ মি. যা ২০১০ সালের আগে দ্যা ইম্পেরিয়াল টাওয়ার্সের (২৫২ মি.) নির্মাণকার্য শেষ না হওয়া পর্যন্ত দক্ষিণ এশিয়ার উচ্চতম বিল্ডিং ছিল।

১৯৯৮ সালে বৃহত্তর মুম্বই বিদ্যুৎ বণ্টন ও পরিবহন (BEST), সান্তাক্রুজ বিমানবন্দর থেকে বিশ্ব বাণিজ্য কেন্দ্র পর্যন্ত বাতানুকূলিত বাস পরিষেবা প্রদান শুরু করে।

## অবস্থান
## তথ্যসূত্র

বিষয়শ্রেণী:মুম্বইয়ের গগনচুম্বী দাপ্তরিক ভবন
বিষয়শ্রেণী:মুম্বইয়ের ভবন ও স্থাপনা
বিষয়শ্রেণী:ওয়ার্ল্ড ট্রেড সেন্টারসমূহ
বিষয়শ্রেণী:ভারতে বিপণন
মারিয়া তেরেসা রুইজ

**মারিয়া তেরেসা রুইজ** (; জন্ম: ২৪ সেপ্টেম্বর, ১৯৪৬) সান্তিয়াগো দ্য চিলিতে জন্মগ্রহণকারী বিখ্যাত চিলীয় প্রমিলা জ্যোতির্বিদ। প্রথম মহিলা হিসেবে জাতীয় বিজ্ঞান পুরস্কার লাভ করেন।

## কর্মজীবন
প্রথম চিলীয় মহিলা হিসেবে চিলি বিশ্ববিদ্যালয় থেকে সফলভাবে জ্যোতির্বিদ্যা অধ্যয়ন সমাপণ করেন। এরপূর্বে প্রিন্সটন বিশ্ববিদ্যালয়ে অধ্যয়ন করেন ও জ্যোতিপদার্থবিদ্যায় স্নাতকোত্তর ডিগ্রী অর্জন করেন।

গাগেনহেইম ফেলোশিপ অর্জনের পূর্বে ইতালির ত্রিয়েস্তে, মেক্সিকো ও নিউইয়র্কে গবেষণা কর্মে নিযুক্ত ছিলেন। চিলির লা সিলা পর্যবেক্ষণ কেন্দ্র থেকে ১৯৮৭ সালে ব্রাউন ডোয়ার্ফ কেলু-১ আবিষ্কার করেন তিনি। ১৯৭০-এর দশক থেকে এটি আবিষ্কারের জন্য কাজ করতে থাকেন ও ১-এম এসো সিমিট ক্যামেরায় তা ধরা পড়ে।

## সম্মাননা
১৯৯৬ সালে বিজ্ঞানে প্রেসিডেনশিয়াল চেয়ার, চিলি বিশ্ববিদ্যালয় থেকে চ্যান্সেলর পদক; ১৯৯৭ সালে জাতীয় বিজ্ঞান পুরস্কার, ১৯৯৮ সালে চিলি বিশ্ববিদ্যালয় থেকে চ্যান্সেলর পদক, বিজ্ঞান একাডেমির ফেলো ও ২০০০ সালে লাবারকা মেরিট পুরস্কার লাভ করেন।

## রচিত গ্রন্থ
* ২০১৩, *ফ্রম চিলি, এ স্টারি স্কাই *()

## তথ্যসূত্র

## বহিঃসংযোগ
*
*Mini Biografía de María Teresa Ruiz 
*Entrevista a María Teresa Ruiz
*María Teresa Ruiz González, Universidad de Chile

বিষয়শ্রেণী:চিলীয় জ্যোতির্বিদ
বিষয়শ্রেণী:১৯৪৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সান্তিয়াগোর ব্যক্তি
বিষয়শ্রেণী:গুগেনহাইম গবেষণা বৃত্তিধারী
বিষয়শ্রেণী:মহিলা জ্যোতির্বিদ
বিষয়শ্রেণী:চিলি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বিবিসি ১০০ নারী
বিষয়শ্রেণী:নারী জ্যোতির্বিজ্ঞানী
বিষয়শ্রেণী:২১শ শতাব্দীর নারী বিজ্ঞানী
নীরজা ভনোট

**নীরজা ভানোট** (হিন্দি: नीरजा भनोत; ৭ সেপ্টেম্বর ১৯৬৩ – ৫ সেপ্টেম্বর ১৯৮৬) ১৯৮৬ সালে প্যান এম ফ্লাইট ৭৩ বিমানটি ছিনতাই হওয়া বিমানের যাত্রীদের বাঁচাতে গিয়ে সন্ত্রাসীদের হাতে খুন হন। মাত্র ২৩ বছর বয়সেই নীরজা ৩৬০ জন মানুষের প্রাণ বাঁচিয়েছিলেন। নীরজা ভানোট কে ভারত, পাকিস্তান ও যুক্তরাষ্ট্রে সর্বোচ্চ বেসামরিক সম্মাননায় ভূষিত করা হয়েছে।

## প্রাথমিক জীবন
১৯৬৩ সালে ভারতের চন্ডীগড়ে জন্ম নীরজা ভানোটের। সেখান থেকেই মাধ্যমিক পর্যন্ত পড়াশোনা করে পরিবারের সঙ্গে মুম্বাইয়ে চলে আসেন তিনি। মুম্বাইয়ের সেইন্ট জেভিয়ার্স থেকেই গ্র্যাজুয়েশন করেন।

## কর্মজীবন
১৯৮৫ সালে মাত্র ২২ বছর বয়সে মা-বাবার পছন্দের পাত্রের সঙ্গে বিয়ে করে মধ্যপ্রাচ্যে চলে যান নীরজা। কিন্তু বিয়ের পর থেকে ক্রমাগত পণের জন্য চাপ দেওয়ায় এক সময় স্বামীকে ছেড়ে দেশে ফিরে আসেন নীরজা। এরপর পত্রিকায় বিজ্ঞাপন দেখে 'প্যান অ্যাম' সংস্থায় এয়ার হোস্টেস বা বিমানবালা হওয়ার জন্য আবেদন করেন। কাজটি পেয়েও যান তিনি।

## ছিনতাই
১৯৮৬ সালের মুম্বাই থেকে করাচি হয়ে নিউ ইয়র্কের পথে যাত্রা করা প্যান অ্যাম সেভেনটি থ্রি বিমানটি জিম্মি করে সন্ত্রাসীরা। তাদের উদ্দেশ্য ছিল, বিমানটি সাইপ্রাসে উড়িয়ে নিয়ে যাবে, আর সেখানে যাত্রীদের অপহরণ করে নিজেদের দলীয় কিছু সন্ত্রাসীকে জেল থেকে মুক্ত করাবে। নিরাপত্তাকর্মীর ছদ্মবেশে চার জঙ্গি করাচি থেকে বিমানে ওঠে। হাইজ্যাকের ঘটনায় ৩৮০ জন যাত্রীর মধ্যে নীরজাসহ নিহত হয়েছিলেন মোট ২০ জন। বাকি যাত্রীদের রক্ষাকর্তা হয়ে উঠেছিলেন নীরজা, যিনি খুলে দিয়েছিলেন বিমানের জরুরি নির্গমনের পথটি। এর ফলে সন্ত্রাসীরা এলোপাতাড়ি গুলি চালানো শুরু করে এবং শেষ পর্যন্ত যাত্রীরাই হামলে পড়ে এই চার জঙ্গিদের ওপর। তার আগেই নীরজাকে চুল ধরে টেনে নিয়ে তার মাথায় গুলি করে জঙ্গিদের প্রধান।

এই ভয়ঙ্কর সময়ের পুরোটা জুড়েই তিনি শান্ত আর কর্মক্ষম ছিলেন। তিনিই সবার আগে হাইজ্যাকের ব্যাপারে সতর্ক করেছিলেন বিমান চালক এবং নির্বাহী কর্মকর্তাদের। এবং তার নির্দেশনা অনুযায়ী সবাই ককপিট থেকে বেরিয়ে যান যেন বিমানটি উড়তে না পারে।

## সম্মাননা
সাহসিকতার পুরস্কার হিসেবে সবচেয়ে কম বয়সে ভারত সরকারের কাছ থেকে পেয়েছেন 'অশোক চক্র' পুরস্কার, আমেরিকার সরকার দিয়েছে ফ্লাইট সেফটি ফাউন্ডেশন 'হিরোইজম অ্যাওয়ার্ড'। পুরস্কার এসেছে পাকিস্তান ও কলম্বিয়া সরকারের পক্ষ থেকেও। ২০০৪ সালে অসম সাহসী এই ফ্লাইট অ্যাটেনডেন্টের নামে একটি স্ট্যাম্পও বের করে ভারতীয় ডাকবিভাগ।

## তথ্যসূত্র

বিষয়শ্রেণী:১৯৬৩-এ জন্ম
বিষয়শ্রেণী:১৯৮৬-এ মৃত্যু
বিষয়শ্রেণী:মুম্বইয়ের নারী মডেল
বিষয়শ্রেণী:চণ্ডীগড়ের নারী মডেল
বিষয়শ্রেণী:অশোক চক্র পদকপ্রাপ্ত
বিষয়শ্রেণী:সেন্ট জেভিয়ার্স কলেজ, মুম্বইয়ের প্রাক্তন শিক্ষার্থী
বিষয়শ্রেণী:গণহত্যার শিকার ব্যক্তি
বিষয়শ্রেণী:পাঞ্জাবি ব্যক্তি
বিষয়শ্রেণী:পাঞ্জাবি হিন্দু
বিষয়শ্রেণী:মহারাষ্ট্রের নারী
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:বিমানবালা
বিষয়শ্রেণী:বিদেশে খুন হওয়া ভারতীয় ব্যক্তি
বিষয়শ্রেণী:অশোকচক্র
বিষয়শ্রেণী:চণ্ডীগড়ের ব্যক্তি
তরুণ তেজপাল

**তরুণ তেজপাল** () (জন্ম: ১৫ মার্চ ১৯৬৩) একজন ভারতীয় সাংবাদিক, প্রকাশক, ঔপন্যাসিক এবং তহলকা পত্রিকার সাবেক এডিটর-ইন -চিফ। ২০১৩ সালের নভেম্বরে, একজন নারী সহকর্মী তার বিরোদ্ধে যৌন হয়রানির অভিযোগ আনলে তিনি ছয় মাসের জন্য তার পদ থেকে সড়ে দাঁড়ান ও ৩০শে নভেম্বর ২০১৩ সালে তিনি গ্রেফতার হন। বর্তমানে জামিনে মুক্ত রয়েছেন।

## তথ্যসূত্র

## বহিঃসংযোগ
* Tarun Tejpal, website 
* Tehelka magazine, website
* Tehelka (Hindi), website
* Sleaze, senseless greed and dirty heroes
* The Rediff Interview/ Tarun Tejpal at ''Rediff.com, 2001.

বিষয়শ্রেণী:১৯৬৩-এ জন্ম
বিষয়শ্রেণী:ভারতীয় সাংবাদিক
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:২০শ শতাব্দীর ভারতীয় সাংবাদিক
বিষয়শ্রেণী:ভারতীয় ম্যাগাজিন সম্পাদক
বিষয়শ্রেণী:জীবিত ব্যক্তি
বিষয়শ্রেণী:ভারতীয় প্রকাশক (ব্যক্তি)
বিষয়শ্রেণী:ভারতের ইংরেজি ভাষার লেখক
বিষয়শ্রেণী:ভারতীয় পুরুষ ঔপন্যাসিক
বিষয়শ্রেণী:ভারতীয় কর্মী সাংবাদিক
বিষয়শ্রেণী:ভারতীয় বন্দী ও আটক
বিষয়শ্রেণী:জলন্ধরের ব্যক্তি
বিষয়শ্রেণী:পাঞ্জাব, ভারতের ব্যবসায়ী
বিষয়শ্রেণী:ভারতীয় পুরুষ সাংবাদিক
বিষয়শ্রেণী:পাঞ্জাব, ভারতের সাংবাদিক
বিষয়শ্রেণী:২১শ শতাব্দীর ভারতীয় সাংবাদিক
বিষয়শ্রেণী:ভারতীয় অনুসন্ধানী সাংবাদিক
বিষয়শ্রেণী:২০শ শতাব্দীর ভারতীয় পুরুষ লেখক
মারিয়া (উপন্যাস)

**মারিয়া** () কলম্বীয় লেখক জর্জ আইজ্যাকস প্রণীত আবেগঘন উপন্যাস। ১৮৬৪ থেকে ১৮৬৭ সময়কালে তিনি এ উপন্যাসটি রচনা করে গেছেন। স্প্যানীয় আবেগধর্মী আন্দোলনকে ঘিরে এর প্রেক্ষাপট রচিত হয়েছে। ১৯২০ থেকে ১৯৩০-এর দশক পর্যন্ত লাতিন আমেরিকার পাঠকমহলে এটি ব্যাপক সাড়া জাগিয়েছিল।

## মূল্যায়ন
আইজ্যাকসের একমাত্র উপন্যাস এটি । তা স্বত্ত্বেও মারিয়াকে উনবিংশ শতকে স্পেনীয় আমেরিকান সাহিত্যে সর্বাপেক্ষা গুরুত্বপূর্ণ সাহিত্য-কর্ম হিসেবে বিবেচনা করা হয়ে থাকে। আলফান্সো এম এসকুদেরো একে সর্বাপেক্ষা সেরা স্পেনীয় ভাষায় লিখিত আবেগঘন উপন্যাস হিসেবে চিত্রিত করেছেন। উপন্যাসের লেখার ধরনের সাথে চাতিওব্রায়ান্ডের আতালা উপন্যাসের তুলনা করা চলে। প্রেক্ষাপটের বিস্তৃত বিবরণ ও গদ্যের সুচারু প্রয়োগ এ উপন্যাসের উল্লেখযোগ্য বিষয়।

উপন্যাসে বেশ কয়েকজনের আত্মজীবনী তুলে ধরা হয়েছে। নিজ গ্রাম ভ্যাল দেল ককা থেকে প্রধান দুই চরিত্র কিংবা এফরেইনের বোগোতায় প্রত্যাবর্তন তার লেখায় চলে এসেছে। দাবী করা হয় যে, মারিয়া নিজেই কমপক্ষে একটি অংশে লেখকের কাকাতো বোন ছিলেন। আইজ্যাকসের পরিবারের এল পারাইসোকে উপন্যাসের সর্বত্র গুরুত্বপূর্ণ স্থান হিসেবে রাখা হয়েছে যা বর্তমানে যাদুঘর হিসেবে সংরক্ষিত ।

## সংক্ষিপ্ত বিবরণ
ভ্যাল ডেল ককা গ্রামের মারিয়া ও তার কাকাতো ভাই এফরেইনের মধ্যকার গভীর ভালোবাসা উপন্যাসে রয়েছে। মাঝখানে দুই কিশোর-কিশোরী চরিত্রের ভালোবাসায় পতিত হওয়ার বিষয় রয়েছে কিন্তু বাস্তবতা তাদের ভালোবাসায় অন্তরক হিসেবে কাজ করে। প্রথম বাঁধা হিসেবে রয়েছে কলম্বিয়ার রাজধানী বোগোতা থেকে ছয় বছর মাধ্যমিক শিক্ষা সমাপণ শেষে এফরেইনের প্রত্যাবর্তন। ভ্যাল ডেল ককায় তারা দুজন একত্রে বসবাস করতে সক্ষম হয়। কিন্তু মাত্র তিন মাস পরই এফরেইনকে জোরপূর্বক চিকিৎসাশাস্ত্রে অধ্যয়নের জন্য লন্ডন পাঠিয়ে দেয়া হয়। দুই বছর পর এফরেইন কলম্বিয়ায় ফিরে এসে মারিয়াকে অসুস্থ অবস্থায় মৃত্যুর কোলে ঢলে পড়তে দেখতে পায়। ভগ্ন হৃদয় নিয়ে চিরতরে ককা ত্যাগ করার সিদ্ধান্ত নেয় এফরেইন। এবার সে ঠিক করতে পারে না তার গন্তব্য কোথায়!

## তথ্যসূত্র

## বহিঃসংযোগ
* ''El Paraíso'' Museum photo gallery 
* Online text in Feedbooks 

বিষয়শ্রেণী:কলম্বীয় উপন্যাস
বিষয়শ্রেণী:কলম্বিয়ায় উপন্যাসের প্রেক্ষাপট
বিষয়শ্রেণী:১৮৬৭-এর উপন্যাস
সংসদীয় সংগ্রহালয়

**সংসদীয় সংগ্রহালয়** হল ভারতের রাজধানী নতুন দিল্লিতে ভারতীয় সংসদ জ্ঞানপীঠে অবস্থিত একটি জাদুঘর। এই জাদুঘরটি সংসদ ভবনের কাছে অবস্থিত। ১৯৮৯ সালের ২৯ ডিসেম্বর ভারতের তৎকালীন লোকসভার অধ্যক্ষ সংসদ ভবন অ্যানেক্সে এটি উদ্বোধন করে। পরে এটি সংসদীয় জ্ঞানপীঠ স্থানান্তরিত করা হয়। সেখানে ২০০২ সালের ৭ মে এটি উদ্বোধন করেন ভারতের তৎকালীন রাষ্ট্রপতি কে. আর. নারায়ণন। ২০১৬ সালের ১৫ অগস্ট তৎকালীন রাষ্ট্রপতি প্রনব মুখোপাধ্যায় সংযোগরক্ষাকারী জাদুঘরটি উদ্বোধন করেন।

এই জাদুঘরে ভারতের স্বাধীনতা আন্দোলনের ইতিহাসটি প্রদর্শিত হয়েছে। এছাড়া লোকসভার অধ্যক্ষদের দেওয়া বিদেশি প্রতিনিধিদের দুষ্প্রাপ্য উপহার সামগ্রীগুলিও এখানে রাখা আছে।

## সময়
মঙ্গলবার থেকে শনিবার পর্যন্ত সকাল ১১টা থেকে বিকেল ৫টা পর্যন্ত এই জাদুঘর খোলা থাকে। এই জাদুঘর প্রত্যেক রবিবার ও সোমবার বন্ধ থাকে।
## ইতিহাস
২০০৪ সালে লোকসভার অধ্যক্ষ পদে শপথ গ্রহণের পর সোমনাথ চট্টোপাধ্যায় ভারতের গণতান্ত্রিক ঐতিহ্যের উপর একটি আধুনিক, হাই-টেক ও আন্তর্জাতিক মানের জাদুঘর প্রতিষ্ঠার ইচ্ছা প্রকাশ করেন। প্যারিসের ইন্টারন্যাশানাল কাউন্সিল অফ মিউজিয়ামের প্রাক্তন সভাপতি তথা ভারতের জাতীয় বিজ্ঞান সংগ্রহালয় পর্ষদের অবসরপ্রাপ্ত ডিরেক্টর জেনারেল ড. সরোজ ঘোষকে এই বিষয়ে একটি যথাযথ প্রস্তাব পেশ করতে বলা হয়। সর্বশেষ প্রস্তাবনাটি গৃহীত হওয়ার পর সংসদের আধিকারিক ও নির্বাচিত নেতৃবর্গের সহায়তায় নির্মাণকার্য শুরু হয়। ২০০৬ সালের ১৪ অগস্ট তৎকালীন রাষ্ট্রপতি এ. পি. জে. আব্দুল কালাম এই জাদুঘর উদ্বোধন করেন। উদ্বোধনী অনুষ্ঠানে উপস্থিত ছিলেন তৎকালীন উপ-রাষ্ট্রপতি ভৈরোঁ সিং শেখাওয়াত, প্রধানমন্ত্রী ড. মনমোহন সিং, লোকসভার অধ্যক্ষ সোমনাথ চট্টোপাধ্যায় ও অন্যান্য বিশিষ্ট অতিথিবর্গ। ২০০৬ সালের ৫ সেপ্টেম্বর থেকে জাদুঘরটি জনসাধারণের জন্য খুলে দেওয়া হয়।
## তথ্যসূত্র

## বহিঃসংযোগ
* সরকারি ওয়েবসাইট

বিষয়শ্রেণী:দিল্লির জাদুঘর
বিষয়শ্রেণী:ভারতের সংসদ
বিষয়শ্রেণী:ভারতের ইতিহাস জাদুঘর
এস্তেলা বার্নেস দে কারলত্তো

**এনরিকুয়েতা এস্তেলা বার্নেস দ্য কারলত্তো** (; জন্ম: ২২ অক্টোবর, ১৯৩০) বুয়েন্স আয়ার্সে জন্মগ্রহণকারী বিশিষ্ট আর্জেন্টেনীয় প্রমিলা মানবাধিকার কর্মী। মানবাধিকার সংগঠন গ্র্যান্ডমাদার অব দ্য প্লাজা দ্য মেয়ো'র প্রধানের দায়িত্বে রয়েছেন **এস্তেলা বার্নেস দ্য কারলত্তো**।

## ব্যক্তিগত জীবন
ইংরেজ বংশোদ্ভূত পরিবারের সন্তান এনরিকুয়েতার জন্ম বুয়েন্স আয়ার্সে হলেও ১৯৪০ সাল থেকে লা প্লাতায় বসবাস করতে শুরু করেন। ১৯৫০ সালে প্রাথমিক বিদ্যালয়ের শিক্ষিকা হন তিনি। ব্রান্ডসেনে পড়াশোনা করানোর পর লা প্লাতায় চলে যান। এরপর বিদ্যালয়ের প্রিন্সিপালের দায়িত্ব পান। রঙের দোকানের মালিক গুইদো কারলত্তোর সাথে পরিণয় সূত্রে আবদ্ধ হন। তাদের সংসারে চার সন্তান ছিল।

সামরিক জান্তা কর্তৃক পরিচালিত নোংরা যুদ্ধে সন্ত্রাসী ও শান্তিপ্রিয় উভয়ের বিপক্ষে পরিচালিত হয়েছিল। সেপ্টেম্বর, ১৯৭৬ সালে তার জামাতার কন্যা মারিয়া ক্লদিয়া ফ্যালকনকে হত্যা করে। তার কন্যা লরা এস্তেলা কারলত্তো লা প্লাতা বিশ্ববিদ্যালয়ের ইতিহাসের ছাত্রী ছিলেন। পেরোনিস্ট ইউনিভার্সিটি যুব আন্দোলনের সাথে সক্রিয় লরাকে তার অপর সন্তান ক্লদিয়া ও মিগুয়েল গুইদো সমর্থন জোগাতেন। জাপের সাথে মন্তোনেরোস গেরিলা সংগঠনের জোড়ালো সম্পর্কের প্রেক্ষিতে নিজ জীবন রক্ষার্থে বাড়ী ত্যাগ করেন। ১ আগস্ট, ১৯৭৭ তারিখে তার সঙ্গী কার্লোসের সাথে অবস্থান করেন। ৫ আগস্ট তারিখে গুইদো কারলত্তো অপহৃত হন ও ২৫ আগস্ট তাকে মুক্তি দেয়া হয়। বিভিন্নভাবে নির্যাতনের পর ৪০ মিলিয়ন পেসো মুক্তিপণ হিসেবে আদায় করা হয়েছিল। ২১ অক্টোবর, ২০০১ তারিখে লা প্লাতায় তার স্বামীর দেহাবসান ঘটে।

## তথ্যসূত্র

## গ্রন্থপঞ্জী
* Gilbert, Abel; Vitagliano, Miguel: *El terror y la gloria: la vida, el fútbol y la política en la Argentina del mundial '78*. Grupo Editorial Norma, 1998. 
* Lebon, Nathalie; Maier, Elizabeth: *De lo privado a lo público: 30 años de lucha ciudadana de las mujeres en América Latina*. Siglo XXI, 2006. 

## আরও দেখুন
* গ্রান সাবানা
* জোসেফা দে অবিদস
* আদেলিনা গুতাইরেজ
* এলিশিয়া মোরিও দ্য জাস্তো

## বহিঃসংযোগ
* Grandmothers of the Plaza de Mayo/Abuelas de Plaza de Mayo Official Site Abuelas.org 
* Laura Estela Carlotto, Desaparecidos

বিষয়শ্রেণী:আর্জেন্টেনীয় মানবাধিকার কর্মী
বিষয়শ্রেণী:১৯৩০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বুয়েন্স আয়ার্সের ব্যক্তিত্ব
বিষয়শ্রেণী:ইংরেজ বংশোদ্ভূত আর্জেন্টেনীয়
বিষয়শ্রেণী:গ্র্যান্ডমাদার্স অব দ্য প্লাজা দ্য মেয়ো
বিষয়শ্রেণী:আর্জেন্টেনীয় শিক্ষাবিদ
বিষয়শ্রেণী:বিবিসি ১০০ নারী
বিষয়শ্রেণী:নারী মানবাধিকার কর্মী
সরকারি জাদুঘর, মথুরা

__NOTOC__

**রাজকীয় সংগ্রহালয়, মথুরা** বা **মথুরা সংগ্রহালয়** হল ভারতের উত্তরপ্রদেশ রাজ্যের মথুরা শহরে অবস্থিত একটি পুরাতাত্ত্বিক জাদুঘর। ১৮৭৪ সালে মথুরা জেলার তৎকালীন কালেক্টর স্যার এফ. এস. গ্রোস এই জাদুঘরটি প্রতিষ্ঠা করেন। প্রথম দিকে এই জাদুঘরের নাম ছিল 'কার্জন মিউজিয়াম অফ আর্কিওলজি'। পরে নাম পরিবর্তন করে রাখা হয় 'আর্কিওলজি মিউজিয়াম, মথুরা'। শেষ পর্যন্ত এই জাদুঘরের নাম রাখা হয় 'রাজকীয় সংগ্রহালয়, মথুরা' বা 'গভর্নমেন্ট মিউজিয়াম, মথুরা'।

এই জাদুঘরে মূলত মথুরা বা তার পার্শ্ববর্তী অঞ্চল থেকে আবিষ্কৃত প্রাচীন মৃৎপাত্র, ভাস্কর্য, চিত্রকলা, মুদ্রা রক্ষিত আছে। এগুলি আবিষ্কার করেছিলেন আলেকজান্ডার কানিংহ্যাম, এফ. এস. গ্রোস প্রমুখ পুরাতত্ত্ববিদগণ।

কুষাণ সাম্রাজ্য ও গুপ্ত সাম্রাজ্যের সমসাময়িক মথুরা শিল্পকলার (খ্রিস্টপূর্ব ৩য় শতাব্দী-খ্রিস্টীয় ১২শ শতাব্দী) প্রাচীন ভাস্কর্যগুলির একটি ভাণ্ডার হিসেবে এই জাদুঘরটি বিখ্যাত। বর্তমানে এটি উত্তরপ্রদেশ রাজ্যের একটি অগ্রণী জাদুঘর। 

১৯৭৪ সালের ৯ অক্টোবর এই জাদুঘরের শতবর্ষ উপলক্ষ্যে ভারত সরকার একটি স্মারক ডাকটিকিট প্রকাশ করেছিল।

## উল্লেখযোগ্য সংগ্রহ


File:Copper Age Tool - ACCN 93-51 - Prehistory and Terracotta Gallery - Government Museum - Mathura 2013-02-24 6248.JPG|৩০০০ বছরের পুরনো তামার মানবাকৃতি মূর্তি (এসিসিএন ৯৩-৫১), উত্তরপ্রদেশের শাহাবাদে প্রাপ্ত।
File:Great Emperor Kanishka - Greatest of Kushan Monarchs - Circa 1st Century CE - Mathura - Government Museum - Mathura 2013-02-23 5836.JPG|প্রথম কণিষ্কের (১২৭-১৪০ খ্রিস্টাব্দ) মূর্তি, কুষাণ সাম্রাজ্য।
File:Head of Buddha - Circa 5th Century CE - Chamunda Mound - ACCN 49-3510 - Government Museum - Mathura 2013-02-23 5515.JPG|বুদ্ধের মস্তক, খ্রিস্টীয় ৫ম শতাব্দী, মথুরা জেলার চামুণ্ডা ঢিপিতে প্রাপ্ত।
File:Four-armed Seated Vishnu in Meditation - Mediaeval Period - Pannapur - ACCN 14-379 - Government Museum - Mathura 2013-02-23 5275.JPG|চতুর্ভূজ উপবিষ্ট ধ্যানী বিষ্ণুর মূর্তি। মধ্যযুগ পান্নাপুর।
Four-armed seated Vishnu in meditation. Mediaeval Period, Pannapur.


## আরও দেখুন
* মথুরা সিংহ স্তম্ভশীর্ষ

## তথ্যসূত্র

*Bharat Online - Mathura Museum

## আরও পড়ুন
*Sharma, R. C. 1976. *Mathura Museum and Art*. 2nd revised and enlarged edition. Government Museum, Mathura.
*Growse, F. S. 1882. *[http://books.google.co.in/books?id=pG2yMEauKZUC&printsec=frontcover&dq=F.S+Growse&source=bl&ots=kC_tfQAAB_&sig=o83b7FbSYjd1KFuR1vcgJLLp8zs&hl=en&ei=adk0TJD0E9C3rAfE_qTwAw&sa=X&oi=book_result&ct=result&resnum=4&ved=0CCcQ6AEwAw#v=onepage&q&f=false Mathura A District Memoir]*.
*Kumar, Jitendera. *Masterpieces Of Mathura Museum*. Sundeep Prakashan.  .

## বহিঃসংযোগ

* Mathura Museum
* Mathura, a District Memoir

বিষয়শ্রেণী:উত্তরপ্রদেশের জাদুঘর
বিষয়শ্রেণী:ভারতের প্রত্নতাত্ত্বিক জাদুঘর
বিষয়শ্রেণী:মথুরার দর্শনীয় স্থান
বিষয়শ্রেণী:১৮৭৪-এ ব্রিটিশ ভারতে প্রতিষ্ঠিত
বিষয়শ্রেণী:উত্তরপ্রদেশের ইতিহাস
জন চিপ

**স্যার জন চিপ** (, জন্ম ১৭৯২ – মৃত্যু ১৮৭৫) ছিলেন ব্রিটিশ সেনাবাহিনীর একজন উচ্চপদস্থ কর্মকর্তা ও প্রকৌশলী অফিসার। তিনি মূলত ভারতবর্ষে ব্রিটিশ শাসনামলে তার সামরিক ও প্রকৌশল কর্মকাণ্ডের জন্য পরিচিত। বিশেষত বার্মা (বর্তমান মিয়ানমার) অভিযানে তার নেতৃত্ব ও দক্ষতার কারণে তিনি খ্যাতি অর্জন করেন।

## প্রারম্ভিক জীবন
জন চিপ ১৭৯২ সালে স্কটল্যান্ডে জন্মগ্রহণ করেন। তিনি ছিলেন জর্জ চিপের পুত্র এবং এডিনবরা শহরের একটি সম্মানিত পরিবারে বেড়ে ওঠেন। তিনি অল্প বয়সেই সামরিক শিক্ষা গ্রহণ করেন এবং প্রকৌশল শাখায় (Engineer Corps) প্রশিক্ষণ নেন।

## সামরিক জীবন
১৮১১ সালে তিনি ব্রিটিশ ইস্ট ইন্ডিয়া কোম্পানির সেনাবাহিনীতে যোগ দেন এবং বেঙ্গল ইঞ্জিনিয়ার বাহিনীতে নিযুক্ত হন। প্রথমে তিনি মরিশাস ও সিলন (বর্তমান শ্রীলঙ্কা)-এ দায়িত্ব পালন করেন। পরবর্তীতে তিনি প্রথম ইংরেজ-বার্মা যুদ্ধে (১৮২৪–১৮২৬) অংশগ্রহণ করেন।

বার্মা অভিযানে তিনি অসাধারণ বীরত্ব প্রদর্শন করেন এবং ব্রিটিশ বাহিনীর জন্য একাধিক গুরুত্বপূর্ণ সেতু, দুর্গ ও সরবরাহপথ নির্মাণের দায়িত্ব পালন করেন। তার কৌশলগত নেতৃত্ব ব্রিটিশদের আরাকান ও তানিনথারি অঞ্চলে বিজয় অর্জনে সহায়ক হয়।

## সিন্ধ ও পাঞ্জাবে অভিযান
পরবর্তীতে তিনি সিন্ধ ও পাঞ্জাব অঞ্চলের যুদ্ধে অংশ নেন এবং ১৮৪০-এর দশকে ব্রিটিশ সামরিক প্রকৌশল দপ্তরের প্রধান হিসেবে দায়িত্ব পালন করেন। তিনি স্যার চার্লস ন্যাপিয়ার ও লর্ড গফ–এর অধীনে কাজ করেন। বিশেষ করে দ্বিতীয় শিখ যুদ্ধে (১৮৪৯) তার প্রকৌশল নির্দেশনা ব্রিটিশ বিজয়ে গুরুত্বপূর্ণ ভূমিকা রাখে।

## সম্মাননা
তার অসামান্য সেবার স্বীকৃতিস্বরূপ ১৮৫১ সালে তিনি KCB (Knight Commander of the Order of the Bath) উপাধিতে ভূষিত হন। তিনি সামরিক জীবনের শেষে মেজর জেনারেল পদে উন্নীত হন।

## অবসর ও মৃত্যু
অবসর গ্রহণের পর তিনি স্কটল্যান্ডে ফিরে যান এবং জীবনের শেষভাগ শান্তিপূর্ণভাবে কাটান। তিনি ১৮৭৫ সালে মৃত্যুবরণ করেন, তার বয়স হয়েছিল প্রায় ৮৩ বছর।

## উত্তরাধিকার
স্যার জন চিপ ছিলেন ব্রিটিশ ভারতের সামরিক প্রকৌশল ইতিহাসে এক বিশিষ্ট নাম। তিনি যে সব অঞ্চলে কাজ করেছেন, সেখানে তার নির্মিত দুর্গ, সড়ক ও সেতু আজও ব্রিটিশ আমলের প্রকৌশল নৈপুণ্যের স্মারক হিসেবে বিদ্যমান।

## সূত্র

 
 

* "John Cheape", *Wikipedia, The Free Encyclopedia* (English version)
* *Dictionary of National Biography*, Vol. X, London: Smith, Elder & Co., 1887.
* British Library Archives, Military Engineering Section, Bengal Engineers Records (1820–1850).

বিষয়শ্রেণী:১৭৯২-এ জন্ম
বিষয়শ্রেণী:১৮৭৫-এ মৃত্যু
বিষয়শ্রেণী:ব্রিটিশ ইস্ট ইন্ডিয়া কোম্পানির আর্মি জেনারেল
বিষয়শ্রেণী:এডিসকোম্ব মিলিটারি সেমিনারির সাবেক শিক্ষার্থী
বিষয়শ্রেণী:বেঙ্গল ইঞ্জিনিয়ার্সের অফিসার
বিষয়শ্রেণী:ফাইফের ব্যক্তিত্ব